Vara (unidat)

A vara ye una unidat de mesura de largarias tradicional que deriva d'os sistemas antropometricos d'unidaz que se desarrolloron en l'Antiguedat y se continó emplegando entre tot l'Antigo rechimen en muitos países. En as suyas oríchens, una vara teneba una largaria equivalent a dos codos, ixo ye, a distancia que i ha entre os codos cuan se tiene as mans ubiertas sobre o peito, tocando as puntas d'os didos corazons entre si, y os brazos deseparaus d'o tronco. ''Origen de la vara aragonesa de Sos del Rey Católico'', consultada l'11 d'octubre de 2019.

A vara fue, de conchunta con o codo, una d'as mesuras regulars que s'emplegaba en l'Imperio Romano. Con a caita d'o poder romano, as mesuras principión a variar as unas con as atras, y asinas pasó que as unidaz que enantes yeran iguals comenzón a fer-se diferents en uns territorios y atros. En a Peninsula iberica medieval, as mesuras fuen regladas por as diferents autoridaz; reis y bispes, de forma que en rematau o periodo i heba bella diversidat. Entre as principals en o nuestro entorno cal citar:
A vara aragonesa: 0,772 metros, formada de 3 piez aragoneses u tercias de 25,65 centimetros, u de 4 palmos de 19,3 cm. Una leugua aragonesa teneba 8000 varas aragonesas (6176 m).Romero García, R.E.: Breve compendio de las antiguas medidas utilizadas en las diferentes provincias y regiones españolas. Técnica Industrial 254, setiembre 2004.
A vara de Teruel: 0,768 metros. Teruel y Albarracín no adoptoron as mesuras d'a resta de villas y ciudatz aragonesas en as Corz de 1553.
A vara castellana: 0,836 metros, de 3 piez castellanos de 27,86 cm. Una leugua castellana teneba 6666,7 varas castellanas (5572,7 m).
A vara valenciana: 0,906 metros. A leugua valenciana equivaleba a 7222 varas castellanas, no pas valencianas, y ixo son 6036,9 metros.
A vara navarra: 0,785 metros. Una leugua navarra consta de 7000 varas navarras (5495 m).

En o sieglo XIX as mesuras castellanas ya s'heban cheneralizau pa todas as rechions d'Espanya, desplazando a las autoctonas. En 1849, Isabel II sancionó por lei que s'adoptase o sistema metrico decimal, pero lo enradigau d'as mesuras tradicionals fizo que dica 1895 no se rematase d'implantar, metendo fin a lo sistema de mesuras historicas de cada rechión.

 Se veiga tamién 

 Mesura.
 Mida.
 Leugua.

 Referencias 

Categoría:Unidaz de longaria